Document ID: 31986R1614

KOMISSION ASETUS (ETY) N:o 1614/86,
annettu 27 päivänä toukokuuta 1986,
viinien, rypäletäysmehujen ja rypälemehujen tuontiin vaadituista todistuksesta ja määritysselosteesta annetun asetuksen (ETY) N:o 3590/85 muuttamisesta siirtymäsäännösten osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 5 päivänä helmikuuta 1979 annetun neuvoston asetuksen (ETY) N:o 337/79(), sellaisena kuin se on viimeksi muutettuna asetuksella (ETY) N:o 3805/85(), ja erityisesti sen 50 artiklan 5 kohdan, 51 artiklan 2 kohdan ja 65 artiklan,
ottaa huomioon viinien, rypäletäysmehujen ja rypälemehujen tuontia koskevista yleisistä säännöistä 7 päivänä helmikuuta 1979 annetun neuvoston asetuksen (ETY) N:o 354/79(), sellaisena kuin se on viimeksi muutettuna asetuksella (ETY) N:o 2633/85(), ja erityisesti sen 1 ja 1 a artiklan,
sekä katsoo, että
asiakirjan VI 1 käyttöönotto sen uudessa muodossa komission asetuksella (ETY) N:o 3590/85() on aiheuttanut joitakin käytännön ongelmia tietyistä kolmansista maista lähtöisin olevalle tuonnille; nämä ongelmat on syytä ottaa huomioon mainitussa asetuksessa säädettyä siirtymäjärjestelmää mukautettaessa, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3590/85 11 artiklaan alakohta seuraavasti:
"Jäsenvaltiolla on lupa hyväksyä asetuksen (ETY) N:o 2115/76 mukaisesti laadittu VI 1 -asiakirja 31 päivään toukokuuta 1986 ilman tällaisen todisteen esittämistä."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä toukokuuta 1986.

Labels: 0
3
17